Ísland með sýningarbás á Routes World ráðstefnunni Dagana 2. - 4. október sóttu fulltrúar Isavia , ásamt fulltrúum Íslandsstofu og Markaðsstofu Norðurlands , Routes World ráðstefnu sem þetta árið var haldin í Berlín . Dagana 2. - 4. október sóttu fulltrúar Isavia , ásamt fulltrúum Íslandsstofu og Markaðsstofu Norðurlands , Routes World ráðstefnu sem þetta árið var haldin í Berlín . Á Routes World hittast forsvarsmenn flugvalla , flugfélaga og ferðamálayfirvalda alls staðar að úr heiminum fyrst og fremst til að ræða möguleika á nýjum flugleiðum auk þess að fara yfir árangur á núverandi flugleiðum . Þátttakendur á Rotues World í ár voru um þrjú þúsund talsins og var ráðstefnan haldin í Messe Berlín . Fulltrúar Isavia hafa sótt þessa ráðstefnu undanfarin ár Ísland var með sýningarbás á ráðstefnunnien í fyrsta sinn í ár . Sýningarbásinn var settur upp í samstarfi við Íslandsstofu og vakti mikla athygli ráðstefnugesta en þar var boðið uppá léttar veitingar frá Íslandi . Óhætt er að segja að mikill áhugi hafi verið á því sem er að gerast á Íslandi þegar litið er til aukins straums erlendra ferðamanna til landsins en fyrstu 9 mánuði ársins er 20% aukning í fjölda farþega um Keflavíkurflugvöll í samanburði við sama tíma 2010 . Samkvæmt talningu Ferðamálstofu í Flugstöð Leifs Eiríkssonar hafa 458.060 erlendir ferðamenn farið frá landinu það sem af er ári eða jafnmargir og allt árið 2010 . Aukningin fyrstu 9 mánuði ársins samanborið við sama tímabil 2010 er 18,9% .